b'\n_START_ARTICLE_\nFr\xc3\xa9d\xc3\xa9ric Joliot-Curie\n_START_SECTION_\nEl\xc3\xa4m\xc3\xa4\n_START_PARAGRAPH_\nFr\xc3\xa9d\xc3\xa9ric Joliot syntyi Pariisissa vuonna 1900 ja valmistui ESPCI:st\xc3\xa4. Vuonna 1925 h\xc3\xa4n p\xc3\xa4\xc3\xa4si Marie Curien apulaiseksi Curie-instituuttiin, ja samalla h\xc3\xa4n rakastui Curien tytt\xc3\xa4reen Ir\xc3\xa8ne Curieen. Pian he meniv\xc3\xa4t naimisiin, ja vuonna 1926 he vaihtoivat molemmat sukunimens\xc3\xa4 muotoon Joliot-Curie._NEWLINE_Joliot-Curie erosi Curie-instituutista vuonna 1937 ja meni professoriksi Coll\xc3\xa8ge de Franceen, jossa h\xc3\xa4n ty\xc3\xb6skenteli ketjureaktion parissa ja tutki ydinreaktorin vaatimuksia hallitun ydinreaktion uraanin ja raskaan veden avulla._NEWLINE_Saksan hy\xc3\xb6k\xc3\xa4tty\xc3\xa4 Ranskaan vuonna 1940 Joliot-Curie onnistui salakuljettamaan ty\xc3\xb6ns\xc3\xa4 Britanniaan. H\xc3\xa4n otti aktiivisen roolin Ranskan vastarintaliikkeess\xc3\xa4 natsimiehityksen aikana._NEWLINE_Joliot-Curie ty\xc3\xb6skenteli Ranskan ydintutkimuslaitoksen johtajana, kunnes h\xc3\xa4net erotettiin 28. huhtikuuta 1950. 20. toukokuuta julkaistiin 16\xc2\xa0000 tieteilij\xc3\xa4n allekirjoittama vastalause Joliot-Curien erottamista vastaan.'